Diari Oficial de la Generalitat Valenciana


Sumari del DOGV 4858, del 07-10-2004 (2004/10252)

DECRET 194/2004, d'1 d'octubre, del Consell de la Generalitat, pel qual es crea un institut d'Educació Secundària a Torrent.
----------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10932


Data del document
:   01-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Torrent
    * ensenyament públic
    * centre d'ensenyament

DECRET 194/2004, d'1 d'octubre, del Consell de la Generalitat, pel qual es crea un institut d'Educació Secundària a Torrent. [2004/10289]
  
El mapa escolar de la Comunitat Valenciana contempla la creació d'un nou institut a Torrent. El centre, identificat en el mapa escolar com a 46N00064, atendrà la demanda de llocs escolars d'Educació Secundària en el districte escolar Vl-28.
  
Atenent estes previsions, l'Ajuntament de Torrent, per acord adoptat en sessions plenàries celebrades el 25 de gener i el 5 de juny del 2000, va cedir a la Generalitat Valenciana una parcel·la de la seua propietat de 17.305 m2, sítia en la partida de la Marxadella, per a la construcció del centre docent previst en el mapa escolar. La cessió va ser acceptada per Resolució de la Conselleria d'Economia, Hisenda i Ocupació de 25 de febrer del 2002, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent es va encomanar, a la Societat Mercantil Construccions i Infraestructures Educatives de la Generalitat Valenciana, SA (CIEGSA), la gestió de la construcció d'un nou edifici escolar, que s'ajuste a les exigències establides en la normativa per la qual s'establixen els requisits mínims dels centres que impartisquen ensenyances de Règim General No Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana (DOGV de 30.6.1992), modificada parcialment per l'Orde de 2 de març del 2000 (DOGV de 7.3.2000).
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 1 d'octubre de 2004,
  
DECRETE
  
Article únic
  
Es crea el següent centre docent:
  
Província: València
  
Localitat: Torrent
  
Denominació: Institut d'Educació Secundària Núm. 4
  
Codi: 33070997
  
Titular: Generalitat Valenciana
  
Domicili: Camí dels Cànters, s/n.
  
Composició: 24 unitats d'Educació Secundària Obligatòria i 8 de Batxillerat
  
Capacitat: 720 llocs escolars d'Educació Secundària Obligatòria i 280 de Batxillerat
  
DISPOSICIÓ ADDICIONAL ÚNICA
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2004.
  
València, 1 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN